 *  * 

„Европейски земеделски фонд за развитие на селските райони – Европа инвестира в селските райони”

**ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020 г.**

**Сдружение „МИГ Луковит-Роман”**

**Споразумение за изпълнение на СВОМР №РД50-22/25.03.2019 г.**

**О Б Я В А**

**за втори прием на проектни предложения към Стратегията за водено от общностите местно развитие на Сдружение „Местна инициативна група Луковит-Роман“, финансирана чрез „Програма за развитие на селските райони 2014 – 2020 г.**

**СДРУЖЕНИЕ „МЕСТНА ИНИЦИАТИВНА ГРУПА ЛУКОВИТ-РОМАН“**

**Открива процедура за подбор на проектни предложения**

**за предОставяне на безвъзмездна финансова помощ**

|  |
| --- |
| **Процедура за подбор на проектни предложения:**  **BG06RDNP001-19.806 „МИГ Луковит-Роман“ -**  **мярка 19-6.4. "Инвестиции в подкрепа на неземеделски дейности" от Стратегия за водено от общностите местно развитие на Сдружение "МИГ Луковит-Роман".** |

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

|  |
| --- |
| **19-6.4. "Инвестиции в подкрепа на неземеделски дейности" от Стратегия за водено от общностите местно развитие на Сдружение "МИГ Луковит-Роман".** |

**2. ДОПУСТИМИ КАНДИДАТИ**

|  |
| --- |
| **Допустими кандидати по настоящата процедура за предоставяне на БФП са:**   1. **Земеделски стопани** или **микропредприятия[[1]](#footnote-1)**, регистрирани като еднолични търговци или юридически лица по Търговския закон, Закона за кооперациите или Закона за вероизповеданията; 2. **Физически лица**, **регистрирани по Закона за занаятите.** |

**3. ДОПУСТИМИ ДЕЙНОСТИ**

|  |
| --- |
| **По настоящите процедура за подбор на проектни предложения се предоставя подпомагане за инвестиции в неземеделски дейности, които са насочени към:**   1. Развитие на туризъм (изграждане и обновяване на туристически обекти и развитие на туристически услуги) ; 2. Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали); 3. Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.; 4. Производство на енергия от възобновяеми енергийни източници (ВЕИ) само за собствено потребление; 5. Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности. |

**4. ДОПУСТИМИ РАЗХОДИ**

|  |
| --- |
| **Финансова помощ за материални и нематериални инвестиции, за създаване и развитие на неземеделски дейности на територията на МИГ Луковит-Роман, включващи:**  **а)** Изграждане, придобиване или подобренията на недвижимо имущество;  б) Закупуване, включително чрез лизинг на нови машини и оборудване до пазарната стойност на активите;  в) Общи разходи, свързани с разходите за буква „а“ и „б“, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;  г) Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.  Разходите по т. „в“ не могат да надхвърлят 12 % от сумата на разходите по т. „а“, „б“ и „г“.  Разходите са допустими само ако са извършени след подаване на заявлението за подпомагане, с изключение на общите разходи по „в“.  **Специфични допустими разходи:**  Невъзстановимият данък добавена стойност е допустим разход. В случай, че ДДС е невъзстановим за кандидата, същият се включва към съответното бюджетно перо по проекта. |

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

|  |
| --- |
| **Дата на обявяване на втори прием: 15.04.2024 г.**  **Краен срок за подаване на проектните предложения по втори прием: 30.06.2024 г. 17:30 часа.**  **Място на подаване на проектни предложения:**  Информационна система за управление и наблюдение на средствата от ЕС в периода 2014-2020 г. в България (ИСУН 2020), чрез модула „Е-кандидатстване“ на следния интернет адрес: <https://eumis2020.government.bg>. |

**6. БЮДЖЕТ НА ПРИЕМА**

|  |
| --- |
| Разполагаем бюджет по втори прием: **58 538,34 лева.** |

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

|  |  |
| --- | --- |
| **Максимален размер на допустимите разходи за конкретен проект:** | **300 000,00 лв.** |
| **Минимален размер на допустимите разходи за конкретен проект:** | **10 000,00 лв.** |
| **Максималният размер на безвъзмездна финансова помощ за конкретен проект за** *„Развитие на туризъм (изграждане и обновяване на туристически обекти и развитие на туристически услуги)“ не може да надвишава 5% от стойността на допустимите разходи:* | **15 000,00 лв.** |
| **Максималният размер на безвъзмездна финансова помощ за конкретен проект, който НЕ Е за** *„Развитие на туризъм (изграждане и обновяване на туристически обекти и развитие на туристически услуги)“ е до 75% от стойността на допустимите разходи:* | **58 538,34 лв.** |
| **Минимален размер на безвъзмездната помощ за конкретен проект, който НЕ Е за** *„Развитие на туризъм (изграждане и обновяване на туристически обекти и развитие на туристически услуги)“* | **7 500,00 лв.** |
| **Минимален размер на безвъзмездната помощ за конкретен проект за** *„Развитие на туризъм (изграждане и обновяване на туристически обекти и развитие на туристически услуги)* | **500,00 лв.** |

**8. ИНТЕНЗИТЕТ НА ПОМОЩТА**

Финансовата помощ не може да надвишава: **75 %** от общите допустими разходи по проекта с изключение на проекти за развитие на туризъм (изграждане и обновяване на туристически обекти и развитие на туристически услуги), при които не може да надвишава **5%** от общите допустими разходи.

Финансовата помощ се предоставя при спазване на условията на Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.

**9. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

|  |  |
| --- | --- |
| Проектът предлага нови за населеното място производство, услуга или продукт или е за развитие на занаяти | **10** |
| Проектът надгражда постигнат/и резултат/и от предишни дейности на кандидата | **10** |
| Проектът е за инвестиции в поне една от следните групи услуги: |  |
| - Грижа за деца, възрастни хора, хора с увреждания, здравни услуги, обучение | **10** |
| - Свързани с ремонт и поправка на лични вещи, уреди и апарати за домакинствата и бизнеса | **10** |
| - Архитектурни и инженерни дейности, счетоводство, деловодство и одиторски услуги, технически услуги, индустриално почистване, ветеринарни дейности и т.н. | **10** |
| - ИТ услуги, компютърни и електронни дейности, електронна търговия и др. | **10** |
| Проектът създава заетост и/или осигурява работни места за жени и/или лица над 50 години и/или младежи до 29 години и/или уязвими групи от населението | **10** |
| Проектът е подаден от лице под 40 години или от лице от ромски произход | **10** |
| Резултатите от проекта /услуги или продукти/ обхващат населението на повече от едно населено място | **10** |
| Проектът предвижда производство на продукти | **10** |
| **Общ брой точки:** | **100** |

**Подпомагат се проекти, които са получили минимален брой от 30 точки по критериите за оценка.**

За проектни предложения, които са получили еднакъв брой точки на етап „Техническа и финансова оценка“ и има недостиг на средства за финансирането им, класирането ще се извърши по следния начин: Приоритет ще имат проектните предложения получили по-голям брой точки по критерий „Проектът създава заетост и/или осигурява работни места за жени и/или лица над 50 години и/или младежи до 29 години и/или уязвими групи от населението“. В случай, че проектните предложения имат равен брой точки по посочения критерий, те ще бъдат класирани, съобразно получените точки по критерий „Проектът предлага нови за населеното място производство, услуга или продукт или е за развитие на занаяти“.

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

|  |
| --- |
| При условията на чл. 26, ал. 8 от ЗУСЕСИФ, кандидат в процедурата може да иска разяснения по документите и условията за предоставяне на финансова помощ в срок до три седмици преди изтичането на срока за кандидатстване на следния електронен адрес: office@mig-lr.eu. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати.  Разясненията се публикуват на електронната страница на МИГ Луковит-Роман и на страницата на ИСУН в срок до две седмици преди изтичането на срока за кандидатстване.  Лица за контакт: Надя Иванова; Бисерка Николова. е-mail: office@mig-lr.eu  Пълният пакет документи за кандидатстване са публикувани на следните интернет адреси:   * на сайта на Сдружение „МИГ Луковит-Роман“: <http://mig-lr.eu/> * на сайта на ИСУН <http://eumis2020.government.bg/> . |

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ**

|  |
| --- |
| Подаването на проектно предложение по настоящата процедура се извършва по изцяло електронен път, чрез **Информационна система за управление и наблюдение на средствата от ЕС в периода 2014-2020 г. в България (ИСУН 2020),** чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/). |

1. При определянето на едно предприятие за микропредприятие се следва дефиницията на чл. 3, ал. 3 от ЗМСП <https://www.lex.bg/laws/ldoc/2134682112> [↑](#footnote-ref-1)